### 13.    Beslutning om frigivelse af rådighedsbeløb til vej- og cykelstiadgang til [adresse], Kalundborg

**Åbent**

Sagsnr.: 326-2018-3100        J.nr.: 05.00.00           Dokumentnr.:
326-2018-20831

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 14,206 mio. kr. til en ny vej, cykelsti og fortov, der sikrer
adgang til den nye station i [adresse]. Der søges om frigivelse af det
samlede rådighedsbeløb.

**Indstillinger**

Direktøren indstiller, at der gives en anlægsbevilling på
14,206 mio. kr. til planlægning, rådgiverydelser og anlæg af vej, cykelsti og
fortov, som sikrer adgang til stationsområdet i [adresse] finansieret af
det afsatte rådighedsbeløb.

**Behandling**

Teknik- og miljøudvalget, Økonomiudvalget og
Kommunalbestyrelsen.

**Sagsfremstilling**

I december 2018 forventes den nye station [adresse] at
stå færdig. På nuværende tidspunkt er der ingen vej- og stiadgang til det
fremtidige stationsområde. Der søges derfor om en anlægsbevilling på 14,206
mio. kr. til planlægningen og anlæggelsen af en vej, cykelsti og fortov.

*Kort om anlægget*

Vejen og stiforbindelsen vil forløbe fra [adresse] tæt på nr.
6 og 10 til [adresse] lige nord for NOVO's areal i erhvervsområdet [adresse].
Forløbet er markeret med en grøn streg på bilag 1. Der skabes herved god
forbindelse til stationsområdet fra hhv. Kalundborg by og oplandet [adresse],
[adresse], Kærby m.v.

Vejanlægget er samtidig en del af en større udvikling af
erhvervsområdet, [adresse]. Vejen styrker både fremkommeligheden og
tilgængeligheden og gør byggemulighederne i området mere attraktive.

Sidst men ikke mindst er vejen et udtryk for, hvor meget
Kalundborg Kommune ønsker den nye station i [adresse]. Nye vejanlæg
indenfor Sara Simonsen er blevet prioriteret på anlægsbudgettet siden 2017 for
at sikre grundlaget for stationen. Stationen er en vigtig forudsætning for
udviklingen af det østlige Kalundborg, da pendlingsmulighederne forbedres.
Dette kan samtidig betyde, at det bliver nemmere at tiltrække og fastholde
kvalificeret arbejdskraft, hvilket industrivirksomhederne, kommunens
administration og detailvirksomhederne i området har brug for. Vigtigheden af
stationen tydeliggøres desuden ved, at NOVO har valgt at medfinansiere en del
af stationsprojektet.

*Anlægsbevillingen*

På [adresse] investeringsoversigt er der i 2018
afsat et rådighedsbeløb til den nye vej og sti til [adresse] på i
alt 14,206 mio. kr.

Anlægsbevillingen skal bl.a. finansiere rådgiverydelser og
til dels interne arbejdstimer, forundersøgelser og planlægningsarbejder,
udarbejdelse af detailprojekt og udbudsmateriale, anlæg, byggeledelse og
fagtilsyn.

Grunden til at det fulde rådighedsbeløb søges frigivet nu,
skyldes, at der er en meget stram tidsplan for projektet. Vejen skal være
etableret inden den 1. juli, da den foruden adgangsvej også skal fungere som
arbejdsvej under anlæggelsen af stationsområdet.

**Økonomiske konsekvenser**

Der er afsat et rådighedsbeløb på 14,206 mio. kr. i 2018 til
anlæg af en vej og sti til [adresse]. Økonomichefen bemærker, at
restrådighedsbeløbet herefter udgør 0 kr. i 2018.

De løbende driftsudgifter skønnes på nuværende tidspunkt at udgøre
203.000 kr. årligt fra og med år 2019 til bl.a. renholdelse, pasning af
beplantninger, vedligeholdelse af skilte, belægninger m.m. og drift af udelys og
vejafvanding. Driftsudgifterne vil blive kvalificeret yderligere i forbindelse
med projektets detailfase og vil blive fremlagt til politisk behandling i
forbindelse med budgetlægningen for 2019

**Teknik- og Miljøudvalgets møde
den 8. februar 2018:**

Anbefales.

**Økonomiudvalgets møde den 21.
februar 2018:**

Anbefales.

**Bilag**

|  |  |
| --- | --- |
| Bilag 1 - Anlægsprojekter i [adresse] | 326-2018-30519 |